
Referat – styremøte SBK 8.10.2026
	Til stede:
	Gorm Norstad, Per Rømoen, Jan Talberg, Lars Helgesen, Tom Gjøs og Roar Johansen (referent)


	Forfall: Monika Bråten


	Møte ble avholdt på Musikkhuset, Greåker fra 16:30-17:50

	
Saksnr 
	
Sak
	
Diskusjon og beslutning

	1

	Regnskap per d.d.
	Samlet regnskap er nå basert på omtrent 13,5 bord i gjennomsnitt så langt i år. Generelt bra oppmøte, noen kvelder i sommerbridge trekker ned grunnet fotballfrelste og kveldssola.
Skal ha innbetaling på tilskudd til kurs, mva refusjon vil komme.
Jubileumsfesten ligger på omtrent 30’ i kostnad for klubben. Grovt sett nå vil prognosen for året gå i balanse.
Stabilt på grasrot-midler, medlemmer oppfordres fortsatt til å støtte klubben.


	2
	Erfaringer lag-kamp torsdag 10.september
	Tanken var god, det å få spesielt ferske spillere til å spille med lagkamp med imp-beregning gir erfaring og insentiv til å spille mer i slike turneringer. Herunder kretsmesterskap. Men programmet Ruter trøblet det til å bli alt for mye utsettelse og etterarbeid. Honnør til Per som tok jobben med lappene etterpå slik at resultatet ble rett.

Det kan være vi forsøker på ny, men da må vi vurdere om det blir klubbkveld eller en annen ukedag / helgedag. Medlemmer får ha et ord med om det.

	3
	Fremdrift opplæring kandidater i klubben til å overta som turneringsleder / Ruter
	Vi trenger flere som kan lære seg Ruter og bistå med å sette opp klubbkvelder. Driften gjennom kvelden er noe lettere med bistand fra andre/kioskansvarlig. Det er tvilsomt at det kommer ny versjon eller alternativ med det første. 
Kanskje kan kiosk ansvarlig avløse enda mere, dette ser styret på sammen med den/de som har denne oppgaven.

	4
	Oppsummering Jubileumsfesten

	Bare godt å si om festen, og ikke minst forberedelse til festen. Verdig og hyggelig dag med god blanding av sosialt, spilling og andre konkurranser.

Styret setter stor pris på de som deltok før, under og etter festen. Med så flinke folk har vi store forventninger til klubbens framtidige sosiale sammenkomster.

	5
	Kurs denne høsten

	12 personer er påmeldt. Tom og Jan er godt i gang med kurskvelder. Det vil nok gå litt opp og ned med deltakelse så bistand for å dekke opp bord under spilling kan være kjærkomment. Ellers går kurset som oppsatt, og vi må etter hvert planlegge integrering i klubben.

	6
	Status og planer videre for side-pulja
	Vi må se på om det er behov og ønskelig å få opp sidepulje igjen, men da ikke før vi har oversikt over antall kursdeltakere og evt. nye Tiro spillere som kan fylle nok antall bord.

	7
	Status Skolebridge 
	Lars følger nå opp 6-7 unge deltakere på det meste, og på skolen er det i tillegg 8 spillere på valgfag. Om dette holder seg er usikkert, svinger litt på deltakelse fra gang til gang. Målet er å få opp lag til de arrangement som NBF planlegger framover. 

	8
	Skal klubben ta på seg regionalt skolemesterskap våren 2027?

	Vi har henvendelse fra NBF ved Marianne Harding som styret har sett på. Dette vil være noe krevende å arrangere for oss og i tilfelle trenger vi frivillige i klubben som er villig og interessert. I dette arrangementet er det krav om overnatting, mat og ulike aktiviteter utover bridgen, fra fredag til søndag.
Styreleder lufter bistand fra enkelte flinke sjeler i klubben, da særlig forberedelse og gjennomføring av forskjellige aktiviteter. Forbundet bidrar også i både planfase og under selve skolemesterskapet.

	9
	Klubbledermøte onsdag 28.oktober 

	Invitasjon fra kretsen til et klubbmøte med drøfting rundt ulike tema. Trenger deltakere med ideer og interesse for å bidra.
Gorm bekrefter å delta, men åpent for flere interesserte fra klubben.

	10
	Kiosken
	Intet spesielt å si, det går fint og kioskansvarlig er flink og bidrar med Ruter og slipper. 

